Johan Petter Skogseth (1914–1989)

Johan Petter Skogseth (1914–1989) var en norsk kommunepolitiker og bonde.Norges bebyggelse : Nordlige seksjon Herredsbindet for Nord-Trøndelag Søndre del, side 433.

Han ble vara til Frosta kommunestyre i 1945 og fast representant i 1947. Han satt i kommunestyret i 28 år og i formannskapet i 24 år. Han var ordfører fra 1962 til 1963 og varaordfører fra 1970 til 1971. Han representerte Senterpartiet frem til valget i 1967, da han stilte som førstemann på en bygdeliste.«Midt i Noreg bur vi her i Nord-Trøndelag»: 75 år med Bondepartiet/Senterpartiet: 1921-1996, side 126.

Skogseth var en av de tre «uavhengige» kommunepolitikerne som toppet Fremskrittspartiets fylkestingsliste i Nord-Trøndelag i 1979.

Skogseth la i 1960-årene ned en stor innsats i veien mellom Frosta og Ekne, og for moloen fra fastlandet og ut til Tautra.

Skogseth var, ved siden av sine kommunepolitiske verv, engasjert i omsorgen for de psykisk utviklingshemmede. Han var formann i Klæbu Pleiehjems Foreldreforening fra 1972.Norsk forbund for psykisk utviklingshemmede, Sør-Trøndelag fylkeslags 10-årsberetning: 1972-1982, side 44.

Skogseth ble tildelt Kongens fortjenstmedalje i gull og KS-medaljen.

 Referanser 

Kategori:Sp-ordførere i Nord-Trøndelag
Kategori:Ordførere i Frosta